***Ernst Thälmann*** er en østtysk propagandafilm i to deler om livet til Ernst Thälmann (1886-1944), lederen for det tyske kommunistpartiet KPD. Filmene ble regissert av Kurt Maetzig og hadde Günther Simon i tittelrollen. Den første delen, *Ernst Thälmann - Sohn seiner Klasse* («sønn av sin klasse») ble lansert i 1954, mens oppfølgeren *Ernst Thälmann - Führer seiner Klasse* («leder for sin klasse») kom i 1955.

I den første filmen spilte Martin Flörchinger (i rollen som *Karl Liebknecht*), Judith Harms (som *Rosa Luxemburg*), Peter Schorn (som *Lenin*), Gerd Jaeger (som *Stalin*) og Steffie Spira (som *Clara Zetkin*). I neste film spilte Hans-Peter Minetti, Michel Piccoli, Karl Brenk (som *Walter Ulbricht*) og Walter Martin (som *Hermann Matern*).

Filmene ble i forskjellige versjoner flittig brukt i historie-undervisninga i det kommunistiske landet. Rollen som Stalin ble klippet bort etter avstaliniseringa 1956 som fulgte etter at Stalin døde i 1953.

Handling
--------

Etter at en med-soldat Johannes Harms rapporterer at en revolusjon har brutt ut i hjemlandet, gjør Thälmann - som leder en revolusjonær gruppe på vestfronten - og hans venn Fiete Jansen opprør mot deres offiserer, Zinker og Quadde. Harms dør kort tid senere. I Berlin ønsker en amerikansk kapitalist, Mr. McFuller, å ødelegge Spartakusforbundet. Zinker, nå medlem av det tyske Frikorps, myrder Karl Liebknecht og Rosa Luxemburg. Thälmann hører om dette, og lover at deres offer ikke skal være forgjeves.

Jansen blir etter hvert forelsket i Harms datter, Änne. Når Hamburg står overfor et angrep fra Zinkers styrker, organiserer arbeiderne en generalstreik. Thälmann forsøker ubøyelig å forene arbeiderklassen. I denne alvorlige situasjonen ønsker en kommisjonær i Hamburg å blokkere lossing av et skip fullt av proviant som ble sendt fra Petrograd som et budskap om solidaritet.

* Hovedrolleinnehaverne Günther Simon (1925-1972) og Hans-Peter Minetti (1926-2006) i den todelte, østtyske, biografiske propagandafilmen Ernst Thälmann (1954-1955).Hovedrolleinnehaverne Günther Simon (1925-1972) og Hans-Peter Minetti (1926-2006) i den todelte, østtyske, biografiske propagandafilmen *Ernst Thälmann* (1954-1955).
* Filmregissøren Kurt Maetzig (til venstre) sammen med blant andre Günter Simon (nummer to fra venstre) som spilte tittelrollen i Ernst Thälmann. Foto: 1955Filmregissøren Kurt Maetzig (til venstre) sammen med blant andre Günter Simon (nummer to fra venstre) som spilte tittelrollen i *Ernst Thälmann*. Foto: 1955
* Fra premieren på  premiere of Sohn seiner Klasse i Friedrichstadt-Palast i Berlin 1954. Foajeen var dekorert med røde faner og en byste av kommunistlederen Ernst Thälmann (1886-1944).Fra premieren på  *premiere of* Sohn seiner Klasse *i Friedrichstadt-Palast i Berlin 1954. Foajeen var dekorert med røde faner og en byste av kommunistlederen Ernst Thälmann (1886-1944).*

Eksterne lenker
---------------

* (en) *Ernst Thälmann* på Internet Movie Database Rediger på Wikidata

* (sv) *Ernst Thälmann* i Svensk Filmdatabas Rediger på Wikidata

* (en) *Ernst Thälmann* på AllMovie Rediger på Wikidata

* (nl) *Ernst Thälmann* på MovieMeter Rediger på Wikidata

* (de) *Ernst Thälmann* på filmportal.de Rediger på Wikidata
* *Sohn seiner Klasse* og *Führer seiner Klasse* på DEFA Sternstunden.